CELEX: 32004D0198
Language: sk
Date: 2004-02-27 00:00:00
Title: Rozhodnutie Komisie z 27. februára 2004, ktorým sa mení a dopĺňa rozhodnutie 2002/794/ES o ochranných opatreniach vzhľadom na hydinové mäso, výrobky z hydinového mäsa a prípravky z hydinového mäsa určených na ľudskú spotrebu a dovážaných z Brazílie (oznámené pod číslom dokumentu C(2004) 557)Text s významom pre EHP.

Dôležité právne oznámenie

|

32004D0198

Úradný vestník L 064 , 02/03/2004 S. 0039 - 0040

		Rozhodnutie Komisiez 27. februára 2004,ktorým sa mení a dopĺňa rozhodnutie 2002/794/ES o ochranných opatreniach vzhľadom na hydinové mäso, výrobky z hydinového mäsa a prípravky z hydinového mäsa určených na ľudskú spotrebu a dovážaných z Brazílie(oznámené pod číslom dokumentu C(2004) 557)(Text s významom pre EHP)(2004/198/ES)KOMISIA EURÓPSKYCH SPOLOČENSTIEVso zreteľom na Zmluvu o založení Európskeho spoločenstva,so zreteľom na nariasenie (ES) č. 178/2002 Európskeho parlamentu a Rady z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín [1], zmenené a doplnené nariadením (ES) č. 1642/2003 [2], a najmä jeho článok 53 ods. 1,so zreteľom na smernicu Rady 97/78/ES z 18. decembra 1997 ktorou sa stanovujú zásady organizácie veterinárnych kontrol výrobkov, ktoré vstupujú do spoločenstva z tretích krajín [3], a najmä jej článok 22 ods. 1,keďže:(1) v súlade s rozhodnutím Komisie 2002/794/ES [4] zo všetkých zásielok hydinového mäsa, výrobkov a prípravkov z hydinového mäsa dovážané z Brazílie, musia byť odobraté vzorky, aby sa dokázala absencia nitrofuránov;(2) rozhodnutie 2002/794/ES je treba preskúmať podľa jeho článku 6 na základe záruk ponúknutých kompetentnými úradmi Brazílie a na základe výsledkov testov vykonaných členskými štátmi;(3) kompetentné úrady Brazílie predložili Komisii 27. mája 2003 akčný plán, ktorý Komisia uznala za dostatočný;(4) Potravinársky a veterinársky úrad prišiel vo svojej správe z misie [5] k záveru, že vykonávanie a uplatňovanie tohto plánu bolo realizované bez podstatných problémov;(5) od 12. augusta 2003 Komisia cez systém RASFF (systém rýchleho varovania) nedostala žiadne závažné oznámenie o nitrofuráne v hydinovom mäse, vo výrobkoch z hydinového mäsa alebo prípravkoch z hydinového mäsa z Brazílie;(6) frekvencia odoberania vzoriek a testovania musí byť preto znížená;(7) rozhodnutie 2002/794/ES by sa preto malo primerane doplniť a zmeniť;(8) opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,PRIJALA TOTO ROZHODNUTIE:Článok 1V článku 2 rozhodnutia 2002/794/ES, sa text ods. 1 nahrádza takto:"1. Členské štáty, použitím primeraných plánov odberu vzoriek a detekčných metód, podrobia 20 % zásielok hydinového mäsa, výrobkov z hydinového mäsa a prípravkov z hydinového mäsa dovážaných z Brazílie chemickému testu, aby sa zabezpečilo, že dotknuté výrobky nepredstavujú ohrozenie zdravia ľudí. Tento test musí byť vykonaný, najmä s cieľom zistenia prítomnosti nitrofuránov a ich metabolitov."Článok 2Toto rozhodnutie sa uplatňuje od 9. marca 2004.Členské štáty zmenia a doplnia opatrenia, ktoré uplatňujú pri dovozoch, aby ich zosúladili s týmto rozhodnutím. Bezodkladne o nich informujú Komisiu.Článok 3Toto rozhodnutie je určené členským štátom.V Bruseli 27.februára 2004Za KomisiuDavid Byrnečlen Komisie[1] Ú. v. ES L 31, 1.2.2002, s. 1.[2] Ú. v. EÚ L 245, 29.9.2003, s. 4.[3] Ú. v. ES L 24, 30.1.1998, s. 9.[4] Ú. v. ES L 276, 12.10.2002, s. 66.[5] DG SANCO/9047/2003 – posledná verzia.--------------------------------------------------